recursal/SuperWikiNEXT-32B huggingface dataset:
Ο **Τζακ Λορντ** (πραγματικό όνομα *John Joseph Patrick Ryan*, Μπρούκλιν, Νέα Υόρκη, Η.Π.Α. 30 Δεκεμβρίου 1920 - Χονολουλού, Χαβάη, 21 Ιανουαρίου 1998) ήταν Αμερικανός πολυπράγμων καλλιτέχνης, ηθοποιός και σκηνοθέτης, περισσότερο γνωστός για τον πρωταγωνιστικό του ρόλο σαν "*Επιθεωρητής Steve McGarrett*" στη δημοφιλή τηλεοπτική σειρά *Χαβάη 5-0* ("*Hawaii Five-O*", 1968 - 1980) η οποία γνώρισε παγκόσμια απήχηση καθώς προβλήθηκε σε 80 χώρες και την παρακολούθησαν περισσότεροι από 300 εκατομμύρια τηλεθεατές.

Ο Λορντ πήρε ακόμη μέρος σε πολλές ταινίες και δεκάδες τηλεοπτικές σειρές, καθώς και σε θεατρικές παραγωγές του Μπρόντγουεϊ, σε περίπου πέντε δεκαετίες υποκριτικής καριέρας. Ήταν επίσης, επιτυχημένος ζωγράφος και δύο από τα έργα του παρουσιάσθηκαν στο Μητροπολιτικό Μουσείο Τέχνης της Νέας Υόρκης και στο Βρετανικό Μουσείο Μοντέρνας Τέχνης το 1940, όταν ήταν μόλις 20 ετών. Ήταν όμως γνωστος και για τη λατρεία του στην ποίηση.

Από τον πρώτο του γάμο απέκτησε έναν γιο τον οποίο γνώρισε μόνο σαν μωρό, αφού μετά τη γέννησή του πήρε διαζύγιο και αργότερα το παιδί σκοτώθηκε σε ένα τροχαίο δυστύχημα σε ηλικία μόλις 13 ετών.

Προς τιμήν του Λορντ υπάρχει σήμερα χάλκινο μπούστο του σε εμπορικό κέντρο της Χονολουλού, κοντά στον τόπο κατοικίας του.

Πηγές
-----

* *Jack Lord*.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14200383d. Ανακτήθηκε στις 10  Οκτωβρίου 2015.
2. 1 2  (Αγγλικά) *SNAC*. w6mm9916. Ανακτήθηκε στις 9  Οκτωβρίου 2017.
3. 1 2  (Αγγλικά) *Internet Broadway Database*. 50101. Ανακτήθηκε στις 9  Οκτωβρίου 2017.
4. ↑  Ανακτήθηκε στις 4  Μαρτίου 2021.
5. ↑  www.theatreworldawards.org/past-recipients.html.
6. ↑  *ImdB: Jack Lord (Biography)*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 69140759
* LCCN: n81064607
* ISNI: 0000 0001 1493 1242
* GND: 1144561205
* BNF: cb14200383d (data)
* NKC: xx0132982

 |

 |
Ο **Τζακαριντζά Κονέ** (γεννημένος στις 22 Ιουλίου 1986) είναι γεννημένος στην Ακτή Ελεφαντοστού ποδοσφαιριστής από την Μπουρκίνα Φάσο ο οποίος αυτό τον καιρό αγωνίζεται για λογαριασμό της γαλλικής Εβιάν-Τονόν-Γκαγιάρ, η οποία βρίσκεται στη Λιγκ 1.

Σταδιοδρομία
------------

Ο Κονέ ξεκίνησε την καριέρα του από το Ισραήλ, και συγκεκριμένα τη Χάποελ Πετάχ Τίκβα. Μετακόμισε στη Ρουμανία το 2009, υπογράφοντας συμβόλαιο τριετούς συνεργασίας με την Ντιναμό Βουκουρεστίου. Αρχικά, παρέμενε στον πάγκο, ως εναλλακτική λύση του Ουσμάν Ν'Ντόι, όμως μετά την αναχώρηση του Σενεγαλέζου με προορισμό την ΦΚ Άστρα Πλοέστι τον Ιανουάριο του 2011, ο Κονέ βρήκε θέση στο βασικό σχήμα της ομάδας. Στη συνέχεια αναδείχτηκε ως ένας από τοιυς καλύτερους παίκτες της Ντιναμό, ενώ έλαβε τον τίτλο του MVP στον Τελικό του Κυπέλλου Ρουμανίας του 2012, αγώνα στον οποίο νικήτρια αναδείχτηκε η Ντιναμό απέναντι στη Ραπίντ Βουκουρεστίου.

Το 2012, φημολογούνταν μετακίνηση του Κονέ στην Ολιμπίκ Μαρσέιγ με την οποία θα είχε την ευκαιρία να αγωνιστεί στο πρωτάθλημα της Λιγκ 1.

Αποχώρησε από την Ντιναμό Βουκουρεστίου το καλοκαίρι του 2012, με το πέρας του συμβολαίου του, αρνούμενος να ανανεώσει τη συνεργασία του με τον ρουμάνικο σύλλογο. Μετακόμισε στη Γαλλία, όπου υπέγραψε συμβόλαιο συνεργασίας με την Εβιάν.

Διεθνής Καριέρα
---------------

Πραγματοποίησε το ντεμπούτο του με την Εθνική Μπουρκίνα Φάσο σε μια αναμέτρηση απέναντι στο Πράσινο Ακρωτήρι, τον Φεβρουάριο του 2011.

Τίτλοι
------

### Συλλογικοί

* **Ντιναμό Βουκουρεστίου**
	+ Κύπελλο Ρουμανίας (1): 2011–12

Παραπομπές
----------

1. ↑  Luminita Turcu (23 Μαΐου 2012). «Djakaridja Kone a fost desemnat jucătorul finalei Cupei României!».
2. ↑  «Djakaridja Koné, la dernière cible de l'OM venue de Roumanie».
3. ↑  «Evolutiile "internationalilor" dinamovisti». Αρχειοθετήθηκε από το πρωτότυπο στις 15 Μαρτίου 2012. Ανακτήθηκε στις 8 Ιουνίου 2013.

Εξωτερικοί σύνδεσμοι
--------------------

* Προφίλ στο imscouting.com[*νεκρός σύνδεσμος*]
Ο **Τζαλίλ Χούντιεφ** (αζερικά: Cəlil Xudiyev‎, 1895, Σουσά — 1988, Στεπανακέρτ) ήταν Αζέρος στρατιωτικός.

Βιογραφία
---------

Ο Τζαλίλ Χούντιεφ γεννήθηκε το 1895 σε οικογένεια ευγενών της Σούσας. Ο Τζαλίλ Χούντιεφ ήταν ενεργός συμμετέχων στον πόλεμο Αρμενίων-Μουσουλμάνων, ο οποίος συνέβη στα χρόνια 1905-1918. 

Ο Τζαλίλ Χούντιεφ εργάστηκε σε μια πολύ σημαντική θέση στο στρατό του Αζερμπαϊτζάν υπό την ηγεσία του στρατηγού Μεχμαντάροφ το 1918-1920 και ήταν ένας από τους ηγέτες μιας στρατιωτικής μονάδας που συμμετείχε στην εξέγερση και την απομάκρυνση των Αρμενίων από το Φρούριο Ασκεράν, το Λατσίν και το Ναγκόρνο - Καραμπάχ.

Το 1988, κατά την διάρκεια συγκρούσεων μεταξύ Αρμενίων και Αζέρων στην περιοχή, δολοφονήθηκε από Αρμενίους στο Στεπανακέρτ, ενώ το σπίτι του κάηκε μετά την εκτέλεση του.

Απομνημονεύματα
---------------

Στις 4 Απριλίου 2017, το Azad Azerbaijan TV μετέδωσε ένα βίντεο σχετικά με τη ζωή και τη δραστηριότητα του Τζαλίλ Χούντιεφ.

Δείτε επίσης
------------

* Σύγκρουση του Ναγκόρνο-Καραμπάχ

Παραπομπές
----------

1. ↑  Qarabağ savaşının ilk şəhidi – Cümhuriyyət ordusunun fəalı CƏLİL XUDİYEV
2. ↑

Σύνδεσμοι
---------

* Cəlil Xudiyev Αρχειοθετήθηκε 2017-04-02 στο Wayback Machine.
Ο **Χρήστος Γιατζιτζόπουλος** (γεν. στη Νάουσα) είναι Έλληνας παλαίμαχος ποδοσφαιριστής.

Αγωνίσθηκε επί πολύ μεγάλο χρονικό διάστημα στα πρωταθλήματα της Β΄Εθνικής, με τα χρώματα δυο, κυρίως ομάδων, της Νάουσας και της Βέροιας.

Ο Γιατζιτζόπουλος ξεκίνησε το ποδόσφαιρο στα 1972 από το σύλλογο της γενέτειράς του. Αγωνιζόταν ως αμυντικός και μέσος.

Είναι ο ποδοσφαιριστής με τις περισσότερες επίσημες συμμετοχές σε αυτή την κατηγορία, όλων των εποχών.

Για το επίτευγμά του αυτό, έχει τιμηθεί επανειλημμένα από τοπικούς και άλλους φορείς.

Παραπομπές
----------

1. ↑  Tο ακατάρριπτο ρεκόρ του Χρ. Γιατζιτζόπουλου[*νεκρός σύνδεσμος*]
2. ↑  Τιμήθηκε ο Χρήστος Γιατζιτζόπουλος
Ο **Τζακ Μπρεμ** (*Jack W. Brehm*) γεννήθηκε το 1928 στην Άϊοβα των Η.Π.Α. και πέθανε στις 9 Αυγούστου του 2009.

Σπουδές
-------

Μετά το λύκειο έγινε δεκτός στο Harvard αλλά δεν κατάφερε να το παρακολουθήσει. Ζήτησε άδεια να καταταγεί πρώτα στο Ναυτικό και μετά να φοιτήσει στο Πανεπιστήμιο. Πράγματι μετά απο δυο χρόνια θητείας στο ναυτικό επέστρεψε και ολοκλήρωσε τις σπουδές του στο Harvard. Λίγο πριν την ολοκλήρωση των σπουδών του έγινε δεκτός στο διδακτορικό πρόγραμμα του Πανεπιστημίου της Μινεσότα όπου μόλις είχε ξεκινήσει να εργαζεται ο Leon Festinger .

Διδακτικό Έργο
--------------

Το 1955 ο Τζακ Μπρεμ μαζί με την πρώτη του γυναίκα ξεκίνησε να εργάζεται στο Yale. Μετά από τρία χρόνια μετακόμισε στο πανεπιστήμιο του Duke όπου και έμεινε μέχρι το 1975.

Το 1975 με την Σάρον Μπρεμ (δεύτερη γυναίκα του) ξεκίνησε να εργάζεται στο Πανεπιστήμιο του Κάνσας όπου και έμεινε μέχρι την σύνταξή του.

Έργο
----

Ο Τζακ Μπρεμ εισήγαγε την Θεωρία της ψυχολογικής αναδραστικότητας η οποία και επιχειρεί "να άρει ορισμένες ασάφειες ή/και αντιφάσεις του γενεσιουργού θεωρητικού της υπόβαθρου, της θεωρίας της γνωστικής ασυμφωνίας"

Η Θεωρία της ψυχολογικής αναδραστικότητας εμφανίστηκε πρώτη φορά στο 1966

Παραπομπές
----------

1. ↑  «PsycNET». *psycnet.apa.org* (στα Αγγλικά). Ανακτήθηκε στις 2 Μαΐου 2019.
2. ↑  Στάμος Παπαστάμου και συνεργάτες (2008). *Εισαγωγή στην Κοινωνική Ψυχολογία (Δεύτερος Τόμος)*. Αθήνα. σελ. 371. ISBN 9789608977235.
3. ↑  JACK W. BREHM AND ANN HIMELICK COLE. «EFFECT OF A FAVOR WHICH REDUCES FREEDOM». *Journal of Personality and Social Psychology*. Αρχειοθετήθηκε από το πρωτότυπο στις 2019-05-02. .
Ο **Χρήστος Κ. Βυζοβίτης** (Έδεσσα, 13 Μαΐου 1934 - Αθήνα, 27 Σεπτεμβρίου 2003) ήταν Έλληνας σύμβουλος επιχειρήσεων, που χρημάτισε βουλευτής Πέλλας με τη Νέα Δημοκρατία από το 1989 ως το 2000.

Πολιτική σταδιοδρομία
---------------------

Σπούδασε Πολιτικές Επιστήμες στο Πάντειο Πανεπιστήμιο και εν συνεχεία έκανε μετεκπαίδευση στη Διοίκηση Επιχειρήσεων.

Έγινε μέλος πολλών συλλόγων και σωματείων στο νομό Πέλλας και ήταν ιδρυτής και πρόεδρος του Συλλόγου Εδεσσαίων της Αθήνας.

Υπήρξε μέλος της νεολαίας της ΕΡΕ στο β΄ μισό της δεκαετίας του ' 50.

Όπως αναφέρει το περιοδικό του Λαογραφικού Ομίλου Πολυγύρου στο άρθρο του για τους διατελέσαντες Νομάρχες Χαλκιδικής που δημοσιεύτηκε στο τεύχος 77 και το υπογράφει ο εκδότης του Γιάννης Κανατάς ο Χρήστος Βυζοβίτης διετέλεσε Νομάρχης Χαλκιδκής (διορισμένος από τη Χούντα) από τον Ιούλιο του 1973 ως τον Αύγουστο του 1974.

Το 1974 εντάχθηκε στη Νέα Δημοκρατία. Το 1986 εξελέγη δημοτικός σύμβουλος Έδεσσας , επικεφαλής της μειοψηφίας.
Στις εκλογές τον Ιούνιο του 1989 εξελέγη για πρώτη φορά βουλευτής Πέλλας και στις 12 Μαρτίου 1990 αντικατέστησε στην έδρα της την Παρθένα Φουντουκίδου. Εξελέγη μετά βουλευτής σε απανωτές αναμετρήσεις, το 1990, το 1993 και το 1996.

Τον Ιανουάριο του 1999 τραυματίστηκε σοβαρά σε τροχαίο ατύχημα.
Πέθανε το Σεπτέμβριο του 2003 και κηδεύτηκε στην Έδεσσα, όπως ήταν και η δική του επιθυμία.

Ήταν παντρεμένος με την Αικατερίνη Μάσσα και είχαν μία κόρη και δύο γιους.

Ο γιος του, Τάσος (1975 - 2015), απεβίωσε σε ηλικία μόλις 40 ετών τον Απρίλιο του 2015.

Παραπομπές
----------

1. ↑  895ffcea-404c-435d-861b-8e8f47137f06. Ανακτήθηκε στις 23  Απριλίου 2022.
2. ↑  Βουλή των Ελλήνων. 895ffcea-404c-435d-861b-8e8f47137f06. Ανακτήθηκε στις 23  Απριλίου 2022.
3. 1 2  Βιογραφικό του βουλευτή Αρχειοθετήθηκε 2004-12-08 στο Wayback Machine. στην ιστοσελίδα elections.gr
4. ↑  Απεβίωσε ο πρώην βουλευτής της Νέας Δημοκρατίας Χρήστος Βυζοβίτης, in.gr, 27-9-2003.
5. ↑  εφ. Μακεδονία, Νέος Νομάρχης Χαλκιδικής, φύλλο 18-7-1973, σελ. 7
6. ↑  Κοινοβουλευτική θητεία Αρχειοθετήθηκε 2016-03-04 στο Wayback Machine. στον ιστότοπο της Βουλής των Ελλήνων
7. ↑  Τα Νέα, Τραυματίστηκε σε τροχαίο ο βουλευτής Χρήστος Βυζοβίτης, 23-1-1999, ηλεκτρονική έκδοση (απαιτείται συνδρομή)
8. ↑  Απεβίωσε ο Χρήστος Βυζοβίτης, Το Βήμα, 28/9/2003, σελ. 75.
9. ↑  Πέθανε ο γιος του πρώην βουλευτή της ΝΔ, Χρήστου Βυζοβίτη Αρχειοθετήθηκε 2015-04-25 στο Wayback Machine. Agelioforos.gr, 23-4-2015.

Εξωτερικοί σύνδεσμοι
--------------------

* Συνέντευξη του βουλευτή στην εφημερίδα "Μακεδονία-Θεσσαλονίκη", 12/11/1995.
Η **ΦΚ ΣΚΑ Ροστόφ** (ρωσικά: ФК СКА Ростов-на-Дону) είναι ρωσική ποδοσφαιρική ομάδα της πόλης Ροστόφ στον Ντον. Η πλούσια ιστορία της ομάδας περιλαμβάνει τη δεύτερη θέση στο Πρωτάθλημα ΕΣΣΔ του 1966 και το Κύπελλο ΕΣΣΔ του 1981.

Ιστορία
-------

### Στα χρόνια της ΕΣΣΔ

Η ομάδα ιδρύθηκε στις 27 Αυγούστου 1937 ως «ΡΝΤΚΑ» (Ρα Ντε Κά, 1937-1953) και αργότερα άλλαξε το όνομά της διαδοχικά σε «ΟΝΤΟ» (1954-1956), «ΣΚΒΟ» (1957-1959) και «ΣΚΑ» από το 1960.

Το 1958 εισήλθε ως ΣΚΒΟ στην Α' Κατηγορία (δεύτερη ανώτερη κατηγορία της ΕΣΣΔ) του σοβιετικού ποδοσφαίρου. Έως τότε και για είκοσι χρόνια περίπου, η ομάδα αγωνιζόταν σε τοπικά τουρνουά και λίγκες. Η ΣΚΒΟ έγινε πρωταθλήτρια της Α' Κατηγορίας το 1958, την πρώτη κιόλας της χρονιά σε κανονική λίγκα και κέρδισε την άνοδο στην Τοπ Κατηγορία της ΕΣΣΔ. Παρέμεινε στην κορυφαία κατηγορία του σοβιετικού ποδοσφαίρου μέχρι το 1973, με μεγαλύτερη επιτυχία τη 2η θέση του 1966 και την τέταρτη θέση στα πρωταθλήματα του 1959, 1960, 1963 και 1964.

Τη δεκαετία του '70 και του '80, η ΣΚΑ Ροστόφ ανεβοκατέβαινε μεταξύ Τοπ και Α' Κατηγορίας. Συγκεκριμένα, μετά τον υποβιβασμό του 1973, αγωνίστηκε στην Α' Κατηγορία τις σεζόν 1973-74, 1976-78, 1982-83 και 1986-1989 και στην Τοπ Κατηγορία το 1974-75, 1979-81 και 1984-85. Στο σοβιετικό κύπελλο η ΣΚΑ επίσης διακρίθηκε. Κέρδισε το Κύπελλο του 1981 και ήταν φιναλίστ το 1969 και το 1971.

Το 1990 και 1991, τελευταίες δύο χρονιές του σοβιετικού πρωταθλήματος, η ΣΚΑ αγωνίστηκε στη Β' Κατηγορία (τρίτη κατηγορία του σοβιετικού ποδοσφαίρου).

### Μετά την διάσπαση της ΕΣΣΔ

Με την κατάρρευση της ΕΣΣΔ και την αναδιοργάνωση των κατηγοριών, εντάσσεται στη Β' Κατηγορία της Ρωσίας (τρίτη κατηγορία του ρωσικού ποδοσφαίρου), όπου και παίζει συνεχώς, με λίγες μόνο εξαιρέσεις: το 1994 έπαιξε στη Γ' Κατηγορία, το 1998 στο Ερασιτεχνικό Πρωτάθλημα και το 2002 στην Α' Κατηγορία. Το 2002 τερμάτισε 17η στην Α' Κατηγορία (δεύτερη κατηγορία της Ρωσίας, μετά την Πρέμιερ Λιγκ που είναι η κορυφαία κατηγορία) υποβιβαζόμενη αμέσως στη Β' Κατηγορία μέσα σε μόλις μια χρονιά, καταφέρνοντας όμως να ανέβει επίσης αμέσως, κάνοντας ρεκόρ στο ρωσικό ποδόσφαιρο. Αν και τερμάτισε 2η στη Νότια Ζώνη της Β' Κατηγορίας, ανέβηκε λόγω του υποβιβασμού των Δυναμό Μαχατσκαλά, Βόλγκαρ-Γκάζπρομ Άστραχαν και Λάντα Τολιάττι, λόγω απορριφθεισών αδειών συμμετοχής τους στην Α' Κατηγορία.

Το 2007 και το 2008, η ΣΚΑ τερμάτισε 17η και 13η αντίστοιχα στην Α' Κατηγορία. Παρότι όμως τερμάτισε πάνω από τη ζώνη υποβιβασμού το 2008, η ομάδα δεν μπορούσε να ανταποκριθεί οικονομικώς στις απαιτήσεις της Α' Κατηγορίας και υποβιβάστηκε οικειοθελώς στη Β' Κατηγορία για τη σεζόν 2008-2009. Το 2013 μετονομάστηκε πάλι σε «ΣΚΒΟ», ενώ το 2015 επανέφερε την ονομασία «ΣΚΑ».

Παραπομπές
----------

1. 1 2  «Армейский футбольный клуб Дона вернул историческое название» (στα Russian). FC SKA Rostov-on-Don. 10 Μαρτίου 2015. Αρχειοθετήθηκε από το πρωτότυπο στις 29 Αυγούστου 2021. Ανακτήθηκε στις 12 Αυγούστου 2016. CS1 maint: Μη αναγνωρίσιμη γλώσσα (link)

Εξωτερικοί σύνδεσμοι
--------------------

* Επίσημος ιστότοπος
Ο **Χρήστος Δέπας** (Μοναστήρι, 25 Οκτωβρίου 1910 - Θεσσαλονίκη, 17 Μαΐου 1984) ήταν Έλληνας δικηγόρος, πολιτικός και νομάρχης.

Σταδιοδρομία
------------

Ο Χ. Δέπας του Βασιλείου γεννήθηκε το 1910 στο Μοναστήρι και η καταγωγή του ήταν από την Κοζάνη. Σπούδασε νομικά στο Πανεπιστήμιο της Θεσσαλονίκης και σταδιοδρόμησε ως δικηγόρος.

Την περίοδο από το 1966 ως το 1968 ήταν πρόεδρος του συλλόγου Κοζανιτών Θεσσαλονίκης. Το 1968 ήταν πρόεδρος της Ομοσπονδίας Δυτικομακεδονικών Σωματείων Θεσσαλονίκης, περίοδος κατά την οποία οργανώθηκαν πλήθος εκδηλώσεων για τον Μακεδονικό Αγώνα.

Διετέλεσε Νομάρχης Φλωρίνης από το 1958 ως το 1960, στη συνέχεια Πέλλας από το 1960 ως το 1963
και Άρτας από το 1963 ως το 1965. Παραιτήθηκε τον Φεβρουάριο του 1965 με βάση τον νόμο περί εθελουσίας εξόδου νομαρχών από την υπηρεσία.

Απεβίωσε σε ηλικία 74 ετών στη Θεσσαλονίκη το 1984. Ήταν παντρεμένος με την Αλίκη Λάσκου.

Παραπομπές
----------

1. 1 2 3  Ελληνικόν who's who, Εκδοτικός Οργανισμός Ελληνικών who's who 1962, σελ. 127.
2. ↑  Σύντομο ιστορικό συλλόγου Κοζανιτών Θεσσαλονίκης, ανάκτηση 25 Αυγούστου 2016.
3. 1 2  Πρόεδροι της Ομοσπονδίας Δυτικομακεδονικών Σωματείων Θεσσαλονίκης[*νεκρός σύνδεσμος*], ιστότοπος Ομοσπονδίας Δυτικομακεδονικών Σωματείων Θεσσαλονίκης, ανάκτηση 25 Αυγούστου 2016.
Το ***Υπερικό*** (***Hypericum***) είναι γένος φυτών της οικογενείας των Υπερικίδων (Hypericaceae), στο οποίο περιλαμβάνονται περίπου 150 είδη, ποώδη, θαμνώδη ή φρύγανα. Κυριότερα είδη είναι το *Hypericum perforatum* (*Υπερικόν το διάτρητον*, κοινώς βάλσαμο, βαλσαμόχορτο ή σπαθίδα) και το *Hypericum perfoliatum* (*Υπερικόν το διαμπερές*, κοινώς λειχηνόχορτο ή σταρίδα).

Το βαλσαμόχορτο είναι αειθαλές φυτό με ύψος περίπου ένα μέτρο και άνθη με έντονο κίτρινο χρώμα, τα οποία εμφανίζονται περίπου στα μέσα Ιουνίου. Είναι ενδημικό φυτό σε ολόκληρη σχεδόν την ευρωπαϊκή ήπειρο.

Χρήσεις
-------

Το υπερικό ή βαλσαμόχορτο υπήρξε αντικείμενο της Ιατρικής από τα αρχαία χρόνια. Οι αρχαίοι Έλληνες το χρησιμοποιούσαν ως διουρητικό, επουλωτικό, εμμηναγωγό και αιμοστατικό.

Σήμερα στις ΗΠΑ και σε πολλές άλλες χώρες χρησιμοποιείται υπό μορφή χαπιών για την αντιμετώπιση της ήπιας και μέτριας κατάθλιψης (γι' αυτό αποκαλείται και *"εναλλακτικό Prozac"*). Χρησιμοποιείται, επίσης, ως αντισπασμωδικό και για την καταπολέμηση της αϋπνίας.

### Εξωτερική χρήση

Χρησιμοποιείται υπό μορφή βάμματος, αφού εκχυλισθεί το φρέσκο φυτό σε ελαιόλαδο μέσα σε γυάλινα βάζα καλά κλεισμένα, που μένουν στον ήλιο επί 40 ημέρες περίπου, ως επουλωτικό σε πληγές, ερεθισμούς και εγκαύματα πρώτου βαθμού.

### Εσωτερική χρήση

* Σαν τσάι συνήθως ένα κουταλάκι του γλυκού ξερά τριμμένα φύλλα και άνθη σε μία κούπα καυτό νερό, που την σκεπάζουμε και την αφήνουμε σκεπασμένη για 10 με 15 λεπτά, για να περάσουν όλα τα συστατικά του φυτού στο νερό, από μία μέχρι τρεις φορές την ημέρα, κατόπιν συμβουλής και καθοδήγησης ιατρού, φαρμακοποιού ή άλλου ειδικού.

* Σε κάψουλες ή χάπια: Κατόπιν συμβουλής ιατρού ή φαρμακοποιού.

* Σε αλκοολούχο βάμμα: Κατόπιν συμβουλής ιατρού ή φαρμακοποιού.

### Γενικές οδηγίες - προφυλάξεις

Το υπερικό μπορεί να επηρεάσει το συκώτι προκαλώντας ευαισθησία του ατόμου στο φως. Στο δέρμα ορισμένων ατόμων μπορεί να προκαλέσει αντιδράσεις που εκδηλώνονται με δερματικούς ερεθισμούς,

Σύμφωνα με ορισμένους ερευνητές το υπερικό μπορεί να επηρεάσει το μεταβολισμό ορισμένων ενζύμων. Κατά συνέπεια, χρειάζεται προσοχή όταν χορηγείται ταυτόχρονα με άλλα φάρμακα ή και με ορισμένα τρόφιμα.

Σε κάθε περίπτωση, όταν χρησιμοποιούνται φυτά για θεραπεία, πρέπει πάντοτε να ενημερώνεται ο ιατρός ή ο φαρμακοποιός και η χρήση τους να γίνεται κάτω από την καθοδήγηση ειδικού.

Είδη
----

Στην Ελλάδα υπάρχουν αυτοφυή τριάντα τρία είδη Υπερικού (*Hypericum*), από τα οποία τα 8 ενδημικά:

* Υπερικόν το ολύμπιον (*Hypericum olympicum*)
* Υπερικόν το διάτρητον *(Hypericum perforatum)* ή κοινώς το βάλσαμο

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υπερικό** |

1. ↑  Π. Δρανδάκη, *Μεγάλη Ελληνική Εκγυκλοπαίδεια*, Αθήνα
*Khanom chin*, νουντλς από ρύζι
Με τον όρο **ταϊλανδέζικη κουζίνα** ή **ταϊλανδική κουζίνα** αναφερόμαστε σε όλα τα εδέσματα και τις πρακτικές μαγειρικής που συνδέονται με την Ταϊλάνδη, αλλά και τα υλικά που έχουν σχέση με την Ταϊλάνδη.

Ιστορία - Αρχή
--------------

Πολλοί είναι οι λόγοι που οδήγησαν την Ταϊλάνδη στην ανάπτυξη και τελειοποίηση της μαγειρικής της παράδοσης, με βασικότερο το γεγονός ότι υπήρξε η μόνη χώρα της Νοτιοανατολικής Ασίας που σώθηκε από την επιβολή ανοιχτής αποικιοκρατίας, χάρη στην «επιδέξια» πολιτική των Βασιλιάδων της που υπέγραψαν εμπορικές συμφωνίες με τους Ευρωπαίους. Άλλος επίσης σημαντικός παράγοντας υπήρξε η κοινωνική συνοχή της λόγω της Βουδιστικής θρησκείας (94% του πληθυσμού της) και της Μοναρχίας.

Η εισβολή της ταϊλανδέζικης κουζίνας στις αγγλόφωνες χώρες έγινε αισθητή τις τρεις τελευταίες δεκαετίες του 20ου αιώνα. Η ταχύτατη εξάπλωσή της οφείλεται όχι μόνον στην ποιότητα της αλλά και στο επιχειρηματικό δαιμόνιο των Ταϊλανδών.

Οικονομία – Γεωγραφική Θέση
---------------------------

Συνδυάζοντας τα χαρακτηριστικά αυτά μαζί με την εγχώρια παραγωγή αγροτικών προϊόντων η Ταϊλάνδη κατόρθωσε να δημιουργήσει μια υψηλή και ιδιαίτερα ανεπτυγμένη γαστρονομική παράδοση. Η γεωγραφική της θέση επίσης, έδωσε στην Ταϊλανδέζικη κουζίνα μια μεγάλη ποικιλία εδεσμάτων, συμπεριλαμβανομένης και της κινεζικής επιρροής που δέχθηκε.

Η πλειοψηφία του πληθυσμού της ασχολείται με τη γεωργία ενώ το ρύζι αποτελεί τον ακρογωνιαίο λίθο της οικονομίας της. Το 2003 κατέλαβε την 6η θέση μεγαλύτερης παραγωγού χώρας ρυζιού (27 εκατ. τόνοι)

Προϊόντα
--------

*Khao niao mamuang*, ρύζι συνοδευόμενο από μάνγκο
Εκτός από το ρύζι, το ζαχαροκάλαμο (74 εκατ. τόνοι το 2003), το καλαμπόκι, το σιτάρι, η ταπιόκα και ο ανανάς αποτελούν τα κύρια εξαγώγιμα προϊόντα της Ταϊλάνδης, όπως η σόγια και το σουσάμι. Η αλιεία, η πτηνοτροφία και η κτηνοτροφία αποτελούν επίσης σημαντικό, αλλά όχι πρωτεύοντα ρόλο, στην ανάπτυξη της οικονομίας της.

Γεύση
-----

Σε ένα ταϊλανδέζικο εστιατόριο εκτός από χοιρινό, κοτόπουλο και ψάρι, μπορεί να γευθεί κανείς νουντλς και ντάμπλινγκ φτιαγμένα από ρυζάλευρο, πικάντικες σάλτσες, αρωματισμένες με φρέσκο κορίανδρο, σκόρδο, πιπερόριζα, γκαλανγκάλ, χυμό μοσχολέμονου (λάιμ) και πολλά άλλα.

Μετά το γεύμα ακολουθεί συνήθως κάποιο φρέσκο εξωτικό φρούτο όπως μάνγκο ή καρύδα ή άλλα εξωτικά φρούτα.

|  |  |
| --- | --- |
| 

|  |
| --- |
| * Πύλη:Ταϊλάνδη
 |

 |
Ένα **συνταγματικό δημοψήφισμα** πραγματοποιήθηκε στην Ταϊλάνδη στις 7 Αυγούστου 2016. Εγκρίθηκαν από τους ψηφοφόρους αλλαγές στο σύνταγμα, με το οποίο το πολίτευμα κατέστη αποκλειστικά ημι-δημοκρατία και το στρατιωτικό καθεστώς αύξησε περαιτέρω τις εξουσίες του. Οι νέες προτάσεις υπερψηφίστηκαν από το 61% των ψηφοφόρων, με 59% προσέλευση. Μια δεύτερη πρόταση να εκλέγεται ο επόμενος Πρωθυπουργός από τους γερουσιαστές και τους βουλευτές εγκρίθηκε επίσης.

Πλαίσιο
-------

Η κύρια διαφορά μεταξύ του σχεδίου συντάγματος του 2016 σε σχέση με εκείνο του 2007 είναι ότι η Γερουσία αποφασίστηκε να γίνει ένα πλήρως εξοπλισμένο τμήμα και όχι μερικώς εκλεγμένη και να οριστεί πενταετής "μεταβατική περίοδος", κατά την οποία τα μέλη της Γερουσίας θα διορίζονται από την κυβέρνηση. Η Γερουσία αριθμεί συνολικά 250 μέλη. Επίσης, αποφασίστηκε να δοθούν εξουσίες στη γερουσία να ασκεί βέτο στις αποφάσεις της Βουλής των Αντιπροσώπων για τροποποίηση του συντάγματος.

Συμπεριφορά
-----------

Η στρατιωτική κυβέρνηση απαγόρευσε την άσκηση κριτικής προς το προτεινόμενο σχέδιο συντάγματος και δεν επετράπη η εποπτεία του δημοψηφίσματος. Ακτιβιστές κατά του δημοψηφίσματος συνελήφθησαν, τέθηκαν υπό κράτηση και παραπέμφθηκαν σε στρατοδικεία, ενώ οι ψηφοφόροι, οι οποίοι εξέφρασαν την πρόθεσή τους να καταψηφίσουν το σχέδιο επίσης συνελήφθησαν και υπέστησαν διώξεις από το στρατιωτικό καθεστώς.

Αποτελέσματα
------------

Αποτελέσματα από το συνταγματικό δημοψήφισμα του 2016 ανά περιοχή.
  Όχι
  Ναι

| Ερώτημα | Υπέρ | Κατά | Άκυρα/ λευκά | Σύνολο 
ψήφων | Εγγεγραμμένοι ψηφοφόροι | Προσέλευση |
| --- | --- | --- | --- | --- | --- | --- |
| Ψήφοι | % | Ψήφοι | % |
| Σχέδιο συντάγματος | 16.820.402 | 61,35 | 10.598.037 | 38,65 | 2,322,238 | **29.740.677** | 50.071.589 | 59,40 |
| Εκλογή του Πρωθυπουργού | 15.132.050 | 58,07 | 10.926.648 | 41,93 | 3.681.979 |
| Πηγή: Bangkok Post |

Αναφορές
--------

1. ↑  «Thai referendum: Why Thais backed a military-backed constitution». BBC. 2016-08-09. .
2. ↑  «Δημοψήφισμα για μεταρρυθμίσεις στα μέτρα του στρατού». Ριζοσπάστης. 6 Αυγούστου 2016. σελ. 16.
3. ↑  «Thailand unveils new constitution draft to public». Deutsche Welle. 2016-03-23. .
4. ↑  «Thailand: Junta Bans Referendum Monitoring». *Human Rights Watch*. New York: Human Rights Watch. 21 Ιουνίου 2016. Ανακτήθηκε στις 5 Ιουλίου 2016.
5. ↑  «ทนายดังมอบตัวสู้คดีทำผิด พ.ร.บ. ออกเสียงประชามติ». *Matichon Online* (στα Ταϊλανδικά). Bangkok. 17 Ιουλίου 2016. Αρχειοθετήθηκε από το πρωτότυπο στις 19 Ιουλίου 2016. Ανακτήθηκε στις 17 Ιουλίου 2016.
Ο **Ταϊμπούγκα**, ο πρώτος Χάνος του Χανάτου της Σιβηρίας, ανέλαβε την εξουσία τον 15ο αιώνα, ως αποτέλεσμα του κενού εξουσίας που δημιουργήθηκε από την διάσπαση της Μογγολικής Αυτοκρατορίας. Μερικά αρχεία αναφέρουν ότι ήταν ένας ευγενής από την Μπουχάρα και τον συνδέουν με τον προσηλυτισμό της Σιβηρίας στο Ισλάμ.

Αν και αρκετές πληροφορίες για την βασιλεία του είναι ασαφείς, εμφανίζεται ότι ήταν σαμανιστής. Επίσης, έχει ειπωθεί ότι ο Ταϊμπούγκα έδιωξε τις δυνάμεις του Νόβγκοροντ από το χανάτο. Κατά καιρούς, έχει ειπωθεί ότι δεν είναι μόνο ο πρόγονος των Χάνων, αλλά όλης της άρχουσας ελίτ της Σιβηρίας

Παραπομπές
----------

1. ↑  Frank, Allen J. *Bukhara and the Muslims of Russia: Sufism, Education, and the Paradox of Islamic Prestige*. Brill's Inner Asian Library. Brill. σελ. 37. ISBN 9789004234901. Ανακτήθηκε στις 12 Οκτωβρίου 2015.
2. ↑  *History of the Mongols: The so-called Tartars of Russia and Central Asia. 2 v*. Longmans, Green, and Company. 1880. Ανακτήθηκε στις 2 Ιουλίου 2008.
3. ↑  *Catholic Encyclopedia: Siberia*. Robert Appleton Company. 1912. Ανακτήθηκε στις 2 Ιουλίου 2008.
4. ↑  James Forsyth (1994). *A History of the Peoples of Siberia: Russia's North Asian Colony 1581-1990-James Forsyth-Google Books*. Cambridge University Press. ISBN 9780521477710. Ανακτήθηκε στις 2 Ιουλίου 2008.
Συντεταγμένες: Sky map 17h 30m 38.5s, −21° 28′ 48″

Υπολείμματα του αστέρα.
Ο **Καινοφανής αστέρας του 1604** (SN1604) ή **Σουπερνόβα 1604** ή **Αστέρας του Κέπλερ** είναι γαλαξιακός υπερκαινοφανής αστέρας, που εξεράγη σε απόσταση 6.000 παρσέκ (20.000 έτη φωτός) από τη Γη, στον αστερισμό Οφιούχο. Είχε φαινόμενο μέγεθος −2,5m και ήταν το φωτεινότερο αστέρι του ουρανού.

Η παλαιότερη γραπτή αναφορά χρονολογείται στις 9 Οκτωβρίου 1604, ενώ ο Γερμανός αστρονόμος Γιοχάνες Κέπλερ τον ανεκάλυψε λίγες μέρες αργότερα, στις 17 Οκτωβρίου, και συνέταξε ένα σύντομο σύγγραμμα στα γερμανικά, στο οποίο εξηγούσε το φαινόμενο. Αργότερα ανέπτυξε μια λεπτομερέστερη ανάλυση στα λατινικά και την συμπεριέλαβε στο βιβλίο *De Stella nova in pede Serpentarii*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Υπερκαινοφανής αστέρας 1604** |

* (Αγγλικά)
* (Αγγλικά)

|  |  |
| --- | --- |
| 

|  |
| --- |
| * Πύλη:Αστρονομία
 |

 |
Το **Χρυσό στεφάνι της Βεργίνας** φτιαγμένο από χρυσά φύλλα και άνθη μυρτιάς (*Myrtus communis*) είναι ένα από τα πιο πολύτιμα ευρήματα από τον προθάλαμο των βασιλικών Μακεδονικών τάφων στη Βεργίνα της Μακεδονίας.  Από την ελληνιστική περίοδο (300-30 π.Χ.), το χρυσό στεφάνι θεωρείται ότι άνηκε στη Μήδα, τη Θράκα πριγκίπισσα και πέμπτη σύζυγο του Φιλίππου Β' της Μακεδονίας. Η θεωρία αυτή δημιουργήθηκε από τον Έλληνα αρχαιολόγο Μανώλη Ανδρόνικο, ο οποίος ανέσκαψε τον τάφο του Φιλίππου Β', πατέρα του Μεγάλου Αλεξάνδρου το 1977. Αυτή η θεωρία σήμερα είναι ακόμα σε συζήτηση για το αν αυτός ο τάφος ανήκει πραγματικά σε αυτούς τους βασιλιάδες.

Συμβολισμός
-----------

### Μυρτιά και ενδυμασία

Το ιερό φυτό της θεάς Αφροδίτης, η μυρτιά ήταν σύμβολο της αγάπης. Οι Έλληνες φορούσαν στεφάνια στις εκδηλώσεις και τα λάμβαναν ως αθλητικά έπαθλα με τιμές. Τα στεφάνια που ήταν φτιαγμένα από χρυσό φύλλο, δημιουργήθηκαν για να ταφούν μαζί με τους νεκρούς αλλά ήταν πολύ εύθραυστα για καθημερινή ενδυμασία. Τα φύλλα και τα άνθη της μυρτιάς στο στεφάνι φτιάχνονταν από λεπτά φύλλα χρυσού, σφραγίζονταν και χαράζονταν λεπτομέρειες πάνω τους και στη συνέχεια σύρθηκαν στους μίσχους. Πολλά στεφάνια που σώζονται έως σήμερα βρέθηκαν σε αρχαίους τάφους.

Το στεφάνι μυρτιάς
------------------

Μετά τις ανασκαφές και τις αποκαταστάσεις, βρέθηκαν 80 φύλλα και 112 άνθη. Το κύριο στεφάνι, από το οποίο φύτρωναν τα μικρά κλαδάκια, αποτελείται από μια στενή κυλινδρική ράβδο, της οποίας οι δύο άκρες ισιώνονται με το στριφογύρισμα μεταξύ τους. Η εσωτερική διάμετρος του κύριου σωλήνα είναι 0,18 - 0,16 m. ενώ η εξωτερική είναι 0,26 - 0,23 μ.  Το χρυσό στεφάνι μυρτιάς εκτέθηκε στο Αρχαιολογικό Μουσείο Θεσσαλονίκης μέχρι το 1997, οπότε και μεταφέρθηκε στο Μουσείο της Βεργίνας.

Παραπομπές
----------

1. 1 2  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 3 Μαρτίου 2016. Ανακτήθηκε στις 19 Μαρτίου 2022.
2. ↑  «Heracles to Alexander the Great : Treasures from the Royal Capital of Macedon, a Hellenic Kingdom in the Age of Democracy» (PDF). Αρχειοθετήθηκε από το πρωτότυπο (PDF) στις 16 Ιανουαρίου 2015. Ανακτήθηκε στις 10 Δεκεμβρίου 2021.
3. ↑   [*νεκρός σύνδεσμος*]
4. ↑  «Archived copy». Αρχειοθετήθηκε από το πρωτότυπο στις 2 Δεκεμβρίου 2014. Ανακτήθηκε στις 11 Δεκεμβρίου 2014.
5. ↑  Grašar, Jelena Anđelković; Nikolić, Emilija; Gavrilović, Dragana. *WREATH : ITS USE AND MEANING IN ANCIENT VISUAL CULTURE*.. Ανακτήθηκε στις 10 December 2021.
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 19 Μαρτίου 2022. Ανακτήθηκε στις 19 Μαρτίου 2022.
Η **Τόνκα Ομπρέτενοβα** (βουλγαρικά: Тонка Обретенова), γνωστή ως Μπάμπα (γιαγιά) Τόνκα (Баба Тонка), ήταν Βουλγάρα επαναστάτρια, γεννημένη το 1812 στο Ρούσε.

Οι γονείς της, ο Тончо Поставчията και η Μίνκα Τόντσεβα, ήταν από το χωριό Τσερβέν. Παντρεύτηκε τον Τίχο Ομπρέτενοβ διάσημο ράφτη και έμπορο στο Ρούσε. Έκαναν 12 παιδιά από τα οποία επέζησαν τα επτά (πέντε γιους και δύο κόρες) που συμμετείχαν όλα στο βουλγαρικό επαναστατικό κίνημα. Η ίδια η Ομπρέτενοβα έδωσε μεγάλη υποστήριξη στην επαναστατική επιτροπή - ήταν γνωστή για την προστασία που προσέφερε σε ένα σημαντικό αριθμό επαναστατικών ηγετών. Η Επαναστατική επιτροπή της Ρούσε, η πιο σημαντική στο εσωτερικό της Βουλγαρίας, ιδρύθηκε από τον γιο της Νίκολα Ομπρέτενοβ, στο σπίτι της. Η Μπάμπα Τόνκα ήταν αυτή που έθαψε τον Στέφαν Καρατζά και κατάφερε να διατηρήσει το κρανίο του.

Οι γιοι της Άνγκελ, Πέταρ, Νικόλα και Γκεόργκι (Ангел, Петър, Никола и Георги) έλαβαν μέρος σε διαφορετικά στρατιωτικά αποσπάσματα και σκοτώθηκαν, ή στάλθηκαν σε μακρά εξορία. Η μικρότερη κόρη της, Ανατασία παντρεύτηκε τον Ζαχαρί Στογιάνοβ, έναν επαναστάτη, συγγραφέα και δημοσιογράφο.

Ο όρμος Μπάμπα Τόνκα στο νησί Λίβινγκστον στα Νησιά Νότια Σέτλαντ, στη Ανταρκτική πήρε το όνομά του από την Τόνκα Ομπρέτενοβα.

Παραπομπές
----------

1. ↑  www.thelizlibrary.org/collections/woa/woa10-18.html.
2. ↑  www.novinite.com/articles/166943/Baba+Tonka+Museum+Re-Opens+in+Bulgaria's+Ruse.
3. ↑  Perry, Duncan (1993). *Stefan Stambolov and the Emergence of Modern Bulgaria, 1870-1895*. Duke University Press. σελ. 249. ISBN 0-8223-1313-8.
4. ↑  Perry, p.249
5. ↑  Баба Тонка – живот в името на свободата, (Βουλγάρικα)
Ελέφαντας
**Χαυλιόδοντες** είναι τα μεγάλα δόντια που προεξέχουν στο ρύγχος του ελέφαντα και του αγριόχοιρου. Στους ελέφαντες οι χαυλιόδοντες είναι βαρύτιμο υλικό, για αυτό και τον κυνηγούν ανηλεώς. Στα περισσότερα προβοσκιδοφόρα είδη, τόσο τα αρσενικά όσο και τα θηλυκά έχουν χαυλιόδοντες, αν και τα αρσενικά έχουν μεγαλύτερους. Οι χαυλιόδοντες είναι γενικά καμπυλωτοί. Η συνεχής ανάπτυξη επιτυγχάνεται από τους διαμορφωτικούς ιστούς στα κορυφαία ανοίγματα των ριζών των δοντιών. Σε παλαιότερες εποχές οι ελέφαντες με χαυλιόδοντες άνω των 90 κιλών δεν ήταν ασυνήθιστοι, αν και σήμερα οι χαυλιόδοντες άνω των 45 κιλών είναι σπάνιοι.

Παραπομπές
----------

1. ↑  «Tusk». The Oxford English Dictionary. 2010.
2. ↑  Konjević, Dean; Kierdorf, Uwe; Manojlović, Luka; Severin, Krešimir; Janicki, Zdravko; Slavica, Alen; Reindl, Branimir; Pivac, Igor (4 Απριλίου 2006). «The spectrum of tusk pathology in wild boar (Sus scrofa L.) from Croatia». *Veterinarski Arhiv* **76 (suppl.)** (S91–S100).. Ανακτήθηκε στις 9 Ιανουαρίου 2011.
3. ↑  "Still Life" by Bryan Christy. *National Geographic Magazine*, Αύγουστος 2015, σσ. 97, 104.
Ο **Τεδίτσιος Ζαχαρίας** *(ιταλικά: Tedisio (ή Ticino) Zaccaria)* ήταν Γενοβέζος φεουδάρχης κατά τον 14ο αιώνα, ήταν κύριος της Θάσου και διοικητής της Φώκαιας από το 1302 έως το 1307. Γόνος της οικογένειας Ζαχαρία ή Ζάκαρι γιος του Εμμανουήλ Ζαχαρία και της Κλαρίσια ντι Φιέσκι, αδελφός του Βενέδικτου Β΄ Ζαχαρία, κόρη του ήταν η Μπενεντέτα Φαρμάζι.

Διορίσθηκε διοικητής της Φώκαιας από τον θείο του Βενέδικτο και παρέμεινε και μετά τον θάνατο του όταν έγινε Ηγεμόνας της Χίου ο ξάδελφος του. Το 1306 εξεστράτευσε στη Θάσο όπου κατέλαβε το κάστρο της και έκανε τη νήσο φέουδο του. Το 1307 ο Ηγεμόνας της Χίου Βενέδικτος Β΄ του ζήτησε αναφορά για την πενταετή διοίκησή του στη Φώκαια αλλά μην μένοντας ευχαριστημένος από αυτή διόρισε νέο διοικητή. 

Ο νέος διοικητής Ανδριόλο Καττάνεο δελλα Βόλτα έστειλε τον γιο του Δομίνικο και κατέλαβε τη Φώκαια. Ο Τερδίτσιος κατέφυγε τότε στην Καλλίπολη όπου ζήτησε κι εξασφάλισε βοήθεια από την Καταλανική Εταιρεία και το Πάσχα του 1307 εξεστράτευσε κατά της Φώκαιας. Μετά από πολιορκία κατέλαβε την πόλη αλλά δεν μπόρεσε να τη διατηρήσει υπό τον έλεγχό του, καθώς εξεστράτευσε εναντίον του ο Βυζαντινός στρατός και υποχρεώθηκε σε υποχώρηση προς τη Θάσο για να υπερασπιστεί το εκεί φέουδο του. Στη Θάσο παρέμεινε κύριός της έως το 1313, ημερομηνία κατά την οποία και το νησί κατελήφθη από τους Βυζαντινούς.

Πηγές
-----

* Ανέκδοτα νομίσματα και μολυβδόβουλλα των κατά τους μέσους αιώνας Δυναστών της Ελλάδος / υπό Παύλου Λάμπρου, Εν Αθήναις : Εκ του Τυπογραφείου αδελφών Πέρρη, 1880, σελίδες από 66 έως 73
* Essays on the Latin Orient, από τα Google Books
* Latin Lordships in Greece οικογένεια Zaccari
Χάρτης της αρχαίας Βοιωτίας
Η **Τεγύρα**, (ή Τεγύρες, αρχ. αι Τεγύραι), ήταν αρχαία πόλη των Βοιωτών, 5 χλμ. βόρεια του Ορχομενού, στη θέση "Πολυγύρα", κοντά στο σημερινό χωριό Διόνυσος. Η πόλη βρισκόταν στα όρια της αρχαίας Βοιωτίας με την αρχαία Φωκίδα. Σύμφωνα με τον Πλούταρχο, στην πόλη λειτουργούσε αξιόλογο μαντείο. Υπήρχε επίσης ναός αφιερωμένος στον Απόλλωνα, τον επονομαζόμενο Τεγυραίο Απόλλωνα. Κοντά στην πόλη πραγματοποιήθηκε το 375 π.Χ. η μάχη της Τεγύρας, ανάμεσα στους Σπαρτιάτες και τους Θηβαίους.

Στην αρχαία Τεγύρα υπήρχε μία παράδοση, από την Ελληνική Μυθολογία, ότι εκεί η Λητώ γέννησε τα τέκνα της και όχι στη φημολογούμενη Δήλο.

Εξωτερικοί Σύνδεσμοι
--------------------

* Βοιωτικός κόσμος, η αρχαία Τεγύρα

Πηγές
-----

* "Εγκυκλοπαίδεια Πάπυρος Larousse Britannica" - τομ.57ος, σελ.35.
Η **Τόμσον-Χιούστον της Μεσογείου** ήταν αμερικανική ηλεκτρική εταιρεία η οποία δραστηριοποιήθηκε στην Ελλάδα στο πεδίο της ηλεκτρικής ενέργειας στο β' μισό του 19ου αιώνα.

Ίδρυση
------

Η **Τόμσον-Χιούστον της Μεσογείου** ιδρύθηκε στις 12 Φεβρουαρίου 1898. Ιδρυτές της ήταν η Thomson Houston International Electric Company με έδρα τη Νέα Υόρκη, η General Electric Company κι αυτή με έδρα τη Νέα Υόρκη, η La Compagnie Française pour L'Exploitation des Procédés Thomsοn Houston με έδρα το Παρίσι, η Union Electrizitats Gesellschaft με έδρα το Βερολίνο, η Ludwig Loewe und Co. Aktiengesellschaft κι αυτή με έδρα το Βερολίνο, η Société Générale Belge d' Entreprises Électriques με έδρα τις Βρυξέλλες και διάφορα άλλα πρόσωπα, Γαλλικής ή Βελγικής καταγωγής, τραπεζίτες, μηχανικούς, βιομήχανους, εισοδηματίες, συμβολαιογράφους, έναν Βέλγο υπουργό και ένα μέλος του βελγικού κοινοβολίου.

Η δραστηριοποίησή της στην Ελλάδα
---------------------------------

Το 1898 θα εμφανιστεί στην Ελλάδα διά του αντιπροσώπου της Κ.Δ. Νικολαΐδη. Αρχικά αγοράζονται οι ηλεκτρικές εγκαταστάσεις της Γενικής Εταιρείας Εργοληψιών , προχωρά στην βελτίωση και επέκταση του κεντρικού σταθμού της Αθήνας, ενώ υπογράφει συμβάσεις για τον ηλεκτροφωτσιμό διαφόρων πόλεων, όπως του Αργοστολίου, της Ερμούπολης, της Καλαμάτας και του Πειραιά. Επίσης υπογράφει σύμβαση εργολαβίας για το φωτισμό με αέριο της Πάτρας.
Στα 1899 μαζί με την Εθνική Τράπεζα της Ελλάδος και τη Γενική Εταιρεία Εργοληψιών ιδρύει την Ελληνική Ηλεκτρική Εταιρεία

Παραπομπές
----------

1. ↑  Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδ. Μ.Ι.Ε.Τ. Αθήνα, 1991, σελ. 457-458
2. ↑  Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδ. Μ.Ι.Ε.Τ. Αθήνα, 1991, σελ.66-70
3. ↑  Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδ. Μ.Ι.Ε.Τ. Αθήνα, 1991, σελ.56-57
4. ↑  Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδ. Μ.Ι.Ε.Τ. Αθήνα, 1991, σελ.71

Πήγη
----

* Νίκος Παντελάκης, Ο εξηλεκτρισμός της Ελλάδας. Από την ιδιωτική πρωτοβουλία στο κρατικό μονοπώλιο (1889-1956), εκδ. Μ.Ι.Ε.Τ. Αθήνα, 1991
H **Τόβε** ή Τόβα/Τόφα/Τόρα, γερμ. Tove/Tova/Tofa/Thora (10ος αι.) ήταν πριγκίπισσα των Σλάβων και με τον γάμο της έγινε βασίλισσα της Δανίας κατά την εποχή των Βίκινγκς.

Ο Ρουνικός λίθος στο Sønder Vissing της ανατολικής Γιουτλάνδης, ανεγέρθηκε από την Τόβε στη μνήμη της μητέρας της.
Ανήγηρε τον Ρουνικό λίθο στην εκκλησία Sønder Vissing της ανατολικής Γιουτλάνδης στη μνήμη της μητέρας της με λαξευμένη την επιγραφή "Η Τότα, κόρη του Μιστιβίρ, σύζυγος του Χάραλντ του Καλού, γιου του Γκορμ, έκανε το μνημείο αυτό στη μνήμη της μητέρας της."

Βιογραφία
---------

Ήταν κόρη του Μστιβόι πρίγκιπα των Οβοτριτών, λαού γνωστών και ως Βενδών.

Οικογένεια
----------

Παντρεύτηκε μάλλον περί το 970 τον Χάραλντ τον *Κυανόδοντα*. Δεν γνωρίζουμε αν είχε τέκνα. Υπάρχει πάντως η εκτίμηση ότι ήταν η μητέρα του 

* Σβεν Α΄ ο *Διχαλογένιος* 960-1014, βασιλιάς της Δανίας, Νορβηγίας και Αγγλίας.

Πηγές
-----

* Danska runinskrifter, DR 55 (MJy 98)
ΤΟΜΑ BMP-2
**Τεθωρακισμένο Όχημα Μάχης** (ΤΟΜΑ) ονομάζεται ένα είδος στρατιωτικού οχήματος που μεταφέρει προσωπικό στο πεδίο της μάχης και προσφέρει υποστηρικτικό πυρ για το προσωπικό.

Τα ΤΟΜΑ είναι παρόμοια με τα  ΤΟΜΠ, μεταφέρουν και αυτά 6-10 άντρες. Διαφέρουν από τα ΤΟΜΠ επειδή έχουν συχνά πιο ισχυρή θωράκιση,που τους επιτρέπει να υποστηρίζουν το πεζικό σε επιθέσεις. Επίσης ορισμένα (όπως τα Ρωσικής σχεδίασης BMP) διαθέτουν θυρίδες που επιτρέπουν στους μεταφερόμενους στρατιώτες να βάλλουν με τον ατομικό τους οπλισμό. Συχνά τα ΤΟΜΑ είναι εξοπλισμένα με ένα πυροβόλο διαμετρήματος 20-30χιλ. ενώ σε ορισμένες περιπτώσεις φέρουν αντιαρματικούς κατευθυνόμενους πυραύλους όπως τον Νατοϊκό πύραυλο TOW και τον ρωσικό Spigot. Κατά κύριο λόγο κινούνται με ερπύστριες, άλλα μερικά είναι τροχοφόρα. Τα ΤΟΜΑ φέρουν ελαφρύτερη θωράκιση σε σχέση με τα κύρια άρματα μάχης, αλλά μερικά αποτελούν άμεση απειλή για τις δυνάμεις τεθωρακισμένων λόγω των αντιαρματικών πυραύλων που φέρουν.

Πρώτη η Σοβιετική Αμυντική Βιομηχανία το 1967 σχεδίασε ΤΟΜΑ, το BMP-1. Από τότε η πλειοψηφία των στρατιωτικών δυνάμεων σχεδίασε το δικό της ΤΟΜΑ. 

Ο Ελληνικός Στρατός χρησιμοποιεί τα Σοβιετικής κατασκευής αμφίβια ΤΟΜΑ BMP-1.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4180075-8

 |

 |
Συντεταγμένες: 42°0′4″N 21°26′14″E﻿ / ﻿42.00111°N 21.43722°E﻿ / 42.00111; 21.43722

Το **Τσιφτέ Χαμάμ** (σλαβομακεδονικά: Чифте амам‎) είναι πρώην χαμάμ των Σκοπίων, πρωτεύουσας της Βόρειας Μακεδονίας. Ευρίσκεται εντός του παλαιού παζαριού, πλησίον του καραβανσεράι Σουλί Αν. Ανεγέρθηκε στα μέσα του 15ου αιώνα από τον Ισά Μπέη, σημαντικό αξιωματούχο στον οποίον οφείλεται η ανέγερση και άλλων σημαντικών μνημείων των Σκοπίων. 

Η ονομασία *Τσιφτέ* προέρχεται από την τουρκική λέξη *çift*, η οποία σημαίνει «διπλό». Το συγκεκριμένο χαμάμ, πράγματι, αποτελείται από δύο όμοια και χωρισμένα κτιριακά συμπλέγματα, εκ των οποίων το ένα προοριζόταν για τους άνδρες, ενώ το άλλο για τις γυναίκες. Οι δύο μεγάλες αίθουσες επιστεγάζονται από δύο μεγάλους θόλους, ενώ οι υπόλοιπες αίθουσες είναι επιστεγασμένες από μικρότερου μεγέθους θόλους. Κάθε τμήμα του χαμάμ διέθετε μία είσοδο, μία θερμή αίθουσα και μία αίθουσα λουτρών. Ορισμένα διακοσμητικά στοιχεία έχουν διατηρηθεί, όπως ανάγλυφες αναπαραστάσεις άνθεων. 

Το χαμάμ διέθετε, επίσης, έναν χώρο ο οποίος ευρισκόταν στα βορειοδυτικά και ο οποίος προοριζόταν αποκλειστικά για τον εβραϊκό πληθυσμό. Ο συγκεκριμένος χώρος χρησίμευε, μεταξύ άλλων, για τα τελετουργικά λουτρά. 

Πλευρική άποψη του Τσιφτέ Χαμάμ.
Το χαμάμ υπέστη ζημιές από δύο σεισμούς, το 1555 και το 1963, καθώς και από την μεγάλη πυρκαγιά των Σκοπίων το 1689. Ωστόσο, λόγω της στερεής κατασκευής του, παρέμεινε σε μεγάλο βαθμό ανέπαφο, μόνον με τις πισίνες να καταστρέφονται. Το χαμάμ έπαυσε την λειτουργία του το 1916. Στην συνέχεια, υπέστη ορισμένες τροποποιήσεις ώστε να χρησιμοποιηθεί ως αποθήκη, ενώ, σήμερα, λειτουργεί ως χώρος εκθέσεων της Εθνικής Πινακοθήκης της Βόρειας Μακεδονίας.

Δείτε επίσης
------------

* Παλαιό Παζάρι των Σκοπίων

Παραπομπές
----------

1. ↑  (Αγγλικά) *GeoNames*. 2005. Ανακτήθηκε στις 6  Απριλίου 2015.
2. 1 2 3 4  (Αγγλικά) Macedonian Cultural Heritage, Ottoman Monuments, Unesco Office Venice[*νεκρός σύνδεσμος*]

|  |  |
| --- | --- |
| 

|  |
| --- |
| * Πύλη:Σκόπια
* Πύλη:Αρχιτεκτονική
 |

 |
Το **τυφλό σημείο**, είναι ένα κενό στο οπτικό πεδίο. Αυτό που συνήθως αναφέρεται ως το *τυφλό σημείο* είναι το τμήμα εκείνο του οπτικού πεδίου που αντιστοιχεί στην απουσία φωτοευαίσθητων κυττάρων στον οπτικό δίσκο του αμφιβληστροειδούς, στο σημείο όπου το οπτικό νεύρο τον διαπερνά. Αφού στον οπτικό δίσκο δεν υπάρχουν φωτοευαίσθητα κύτταρα, το φως που πέφτει εκεί δεν δημιουργεί νευρικούς παλμούς στο οπτικό νεύρο κι έτσι δημιουργείται ένα κενό στο οπτικό πεδίο. Ο εγκέφαλος συμπληρώνει αυτό το κενό με στοιχεία από τη γύρω περιοχή και πληροφορίες από το άλλο μάτι, κι έτσι το τυφλό σημείο δεν γίνεται αντιληπτό σε κανονικές συνθήκες.

Αν και τα μάτια των σπονδυλωτών διαθέτουν όλα τυφλό σημείο, αυτό δεν συμβαίνει στα μάτια των κεφαλόποδων. Σε αυτά, το οπτικό νεύρο προσεγγίζει τους φωτοϋποδοχείς από πίσω, κι έτσι δεν δημιουργείται κενό στον αμφιβληστροειδή.

Η πρώτη τεκμηριωμένη παρατήρηση του φαινομένου έγινε γύρω στα 1665 από τον Εντ Μαριότ στη Γαλλία, σε μια εποχή που πιστευόταν ότι το σημείο όπου το οπτικό νεύρο μπαίνει στον αμφιβληστροειδή θα έπρεπε να είναι το πιο φωτοευαίσθητο τμήμα του αμφιβληστροειδούς, μια ιδέα που είχε αρχικά υποστηριχθεί από τον Λεονάρντο ντα Βίντσι ο οποίος δεν γνώριζε ότι τα φωτοευαίσθητα κύτταρα *ραβδία* και *κωνία* βρίσκονται βαθύτερα και όχι επιφανειακά στο εσωτερικό του ματιού, άρα στο σημείο του οπτικού νεύρου απουσιάζουν.

  


| Εξαφανίστε το "Ο"
  |
| --- |
|  |
| **A** | **O** |  | **X** |  |
|  |
| *Οδηγίες:* Πλησιάστε το πρόσωπό σας κοντά στην οθόνη. Κλείστε το δεξί μάτι και κοιτάξτε με το αριστερό στο **Χ**. Απομακρυνθείτε αργά από την οθόνη. Το **Ο** θα εξαφανιστεί, αλλά το **Α** που βρίσκεται αριστερά θα συνεχίσει να διακρίνεται. (Παρατηρήστε ότι στη θέση του **Ο** δεν βλέπετε ένα μαύρο κενό αλλά ένα ομοιόμορφο γκρίζο χρώμα. Ο εγκέφαλός σας *συμπληρώνει* το κενό με πληροφορίες από την περιοχή γύρω από το **Ο**). |
O **Φλάβιος Λεόντιος** (Flavius Leontius) ήταν πολιτικός και στρατιωτικός της Ανατολικής Ρωμαϊκής Αυτοκρατορίας, του 4ου αιώνα, κατά τη διάρκεια της βασιλείας του αυτοκράτορα Κωνσταντίνου Β΄ (περ. 337–361). 

Σύμφωνα με τον Θεοδοσιανό κώδικα το 349 ήταν βικάριος, αναπληρωτής, ή πιθανότατα Κόμης της εώας. Πιθανότατα μπορεί να ταυτιστεί με τον Λεόντιο που συμμετείχε στη δίκη του Φωτεινού στη σύνοδο του Σίρμιου, το 351.

Το 354 διορίστηκε Κυαίστωρ του ιερού παλατίου του Καίσαρα του ΑνατολικούΚωνστάντιου Γάλλου υπό τον αυτοκράτορα Κωνσταντίνο Β΄. Το 355-356 ήταν πολίαρχος της Ρώμης κι έπειτα ονομάστηκε Πράιτωρ της Ανατολής για να αντιμετωπίσει μια εξέγερση που προκλήθηκε από την έλλειψη κρασιού. Άλλη μια εξέγερση αντιμετώπισε και το 356, όπου ο Λεόντιος συνέλαβε πολλούς εξεγερμένους άλλους τους βασάνισε και άλλους τους εξόρισε. Επίσης το 356 συνέλαβε τον Πάπα Λιβέριο, ο οποίος είχε έρθει σε σύγκρουση με τον αυτοκράτορα, και τον έστειλε στο Μιλάνο.

Παραπομπές
----------

1. ↑  Totius latinitatis lexicon opera et studio Aegidii Forcellini seminarii ... σελ. 97
2. ↑  [Martindale, J. R.; Jones, A. H. M. (1971). The Prosopography of the Later Roman Empire, Vol. I AD 260-395. Cambridge y Nueva York: Cambridge University Press], σελ. 1082
3. ↑  La préfecture urbaine à Rome sous le Bas-Empire, André Chastagnol, 1960, σελ. 505

Πηγές
-----

* «Flavius Leontius 22», *The Prosopography of the Later Roman Empire*, Cambridge University Press, 1971, ISBN 0521072336, p. 503.
* Bertrand Lançon, *Rome in Late Antiquity: Everyday Life and Urban Change, Ad 312-609*, Routledge, 2000, ISBN 041592975X, pp. 47, 144

.
Διατομή τυπικού τηλεφακού.   
**L1** - Ομάδα συγκλινόντων φακών   
**L2** - Ομάδα αποκλινόντων φακών   
**D** - Διάφραγμα
Φωτογραφικός τηλεφακός 500 mm.
Φωτογραφικός τηλεφακός 135 mm.
**Τηλεφακός** ονομάζεται οποιοσδήποτε σύνθετος αντικειμενικός φακός μεγάλης εστιακής απόστασης. Πρόκειται για ιδιαίτερο οπτικό όργανο που προσαρμόζεται κυρίως σε φωτογραφικές και κινηματογραφικές μηχανές για φωτογράφηση σε μεγέθυνση απομακρυσμένων θεμάτων, καθώς επίσης σε όπλα ή οπλικά συστήματα για σκόπευση απομακρυσμένων στόχων, όπως και σε πολλές άλλες συσκευές και όργανα συναφούς αντικειμένου, (π.χ. εξάντας, τοπογραφικά κ.λπ.).

Βασικά η δομική διάταξη του τηλεφακού περιλαμβάνει δύο κύρια διαθλαστικά στοιχεία (φακούς) εκ των οποίων το μεν μπροστινό είναι συγκλίνον το δε πίσω αποκλίνον που παρέχουν έτσι μία αυξημένη μεγέθυνση του θέματος καθώς και από άλλους διαθλαστικούς φακούς που διορθώνουν οπτικές εκτροπές. Η όλη αυτή διάταξη φέρεται μέσα σε κυλινδρικό περίβλημα. Οι πλέον σύγχρονοι τηλεφακοί χρησιμοποιούν κατοπτρικούς φακούς αντί διαθλαστικούς για μείωση του μήκους. Μεγαλύτεροι τηλεφακοί είναι οι φερόμενοι στα οπτικά τηλεσκόπια.

|  |  |
| --- | --- |
| εικονίδιο Φωτογραφία | Πύλη Φωτογραφία |
Λιποτεχνοϊκό οξύ
Τα **τειχοϊκά οξέα** είναι πολυμερή φωσφορικής ριβιτόλης ή φωσφορικής γλυκερόλης συνδεδεμένα με φωσφοδιεστερικούς δεσμούς.

Τα τειχοϊκά οξέα βρίσκονται στο κυτταρικό τοίχωμα των περισσότερων Gram-θετικών βακτηρίων (όπως είδη στα γένη σταφυλόκοκκου, στρεπτόκοκκου και βακίλλου), και είναι ομοιοπολικά συνδεδεμένα με το στρώμα πεπτιδογλυκάνης. Στα Gram-θετικα βακτήρια, το εξωτερικό των κυττάρων είναι λιγότερο πολύπλοκο σε σχέση με τα Gram-αρνητικά κύτταρα. Τα Gram-θετικά κύτταρα αντισταθμίζουν την έλλειψη της εξωτερικής μεμβράνης με ένα παχύτερο τοίχωμα.

Λειτουργία
----------

Η κύρια λειτουργία των τειχοϊκών οξέων είναι το να παρέχουν ευελιξία στο κυτταρικό τοίχωμα προσελκύοντας κατιόντα όπως ασβέστιο και κάλιο. Τα τειχοϊκά οξέα μπορούν να αντικατασταθούν με εστέρες D-αλανίνης ή με D-Γλυκοζαμίνη, δίνοντας στο μόριο αμφιτεριονικές ιδιότητες.

Πηγές
-----

1. 1 2  Reginald, Garrett (2019). *Βιοχημεία Garrett 6η Αμερικάνικη - 1η Ελληνική Έκδοση*. Αγία Παρασκευή: Utopia Publishing. σελ. 232. ISBN 9786185173401.
2. ↑  Garimella R, Halye JL, Harrison W, Klebba PE, Rice CV (October 2009). "Conformation of the phosphate D-alanine zwitterion in bacterial teichoic acid from nuclear magnetic resonance spectroscopy". *Biochemistry*. **48** (39): 9242–9. doi:10.1021/bi900503k. PMC 4196936. PMID 19746945.
Ο **τυφώνας Χοσέ**, θεωρείται απο τους πιο δυνατούς για το έτος 2017, μαζί με αυτών του Ίρμα και του Χάρβεϊ. Ο Χοσέ ξεκίνησε μια ημέρα αργότερα απο τον Ίρμα, διανύοντας την παραπλήσσια διαδρομή με έναρξη στα κεντροανατολικά του Ατλαντικού.

Η αρχική του μορφή ήταν αυτης της τροπικής καταιγίδας εως τις 5 Σεπτεμβρίου και συνέχισε προς τα δυτικά και συγκεκριμένα προς τα νησιά της Κεντρικής Αμερικής. Στις 6-9 Σεπτεμβρίου είχε φτάσει στην κατηγορία 4, καθιστώντας τον ως εναν επικίνδυνο τυφώνα, ο οποίος μάλιστα ακολουθούσε την ίδια ή παράλληλη διαδρομή του Ίρμα. Είναι η πρώτη φορα όπου οι επιστήμονες παρατηρούν οτι και οι δυο τυφώνες που διένυσαν τον ωκεανό είχαν την ίδια διαδρομή σε μια ταχύτητα των 240 χλμ/ώ.

Ο τυφώνας Χοσέ ήταν ο μακροβιότερος τυφώνας του έτους 2017, και απο τους μακροβιότερους της δεκαετίας, μαζί με αυτόν του Ναντίν, που είχε συμβεί το 2012..

Παραπομπές
----------

1. ↑  «Interactive Hurricane Tracker». AccuWeather. Ανακτήθηκε στις 17 Σεπτεμβρίου 2017.
2. ↑  «Hurricane Jose strengthens to extremely dangerous Category 4 hurricane». CNN. 9 Σεπτεμβρίου 2017. Ανακτήθηκε στις 17 Σεπτεμβρίου 2017.
3. ↑  «Hurricane Jose recap». The Weather Channel. Ανακτήθηκε στις 24 Σεπτεμβρίου 2017.
**Χρηματιστής (broker)** είναι ο επαγγελματίας ο οποίος δέχεται εντολές από πελάτες του και τις διαβιβάζει προς εκτέλεση στο Χρηματιστήριο παίρνοντας προμήθεια. Αυτό γίνεται μόνο για εκτέλεση εντολών προς χρηματοπιστωτικά μέσα. Βέβαια εξαρτάται και η θέση που έχει στην εταιρία καθώς και η πιστοποίηση που έχει πάρει από πτυχία και 
από πιστοποιήσεις της επιτροπής κεφαλαιαγοράς.

Διαχειριστής διαθεσίμων (Trader)
--------------------------------

Ο διαχειριστής διαθεσίμων είναι υπάλληλος μιας επενδυτικής εταιρίας όπου κάνει συναλλαγές για τον ίδιο της τον εαυτό με τα ίδια
της τα χρήματα και όχι των πελατών της. Ο κάθε παραπάνω διαχειριστής θα πρέπει να έχει κάποιο διεθνές αναγνωρισμένο πτυχίο
με σκοπό να κάνει τις συναλλαγές. Συνήθως, ο διαχειριστής διαθεσίμων είναι ο πρόεδρος ή ο CEO της εταιρίας και γνωρίζει να κάνει συναλλαγές για λογαριασμό της εταιρίας
με τις σωστές επιλογές ανάλογα με το προφίλ της εκάστοτε φίρμας.

Χρηματιστής (Χρηματιστηριακός Σύμβουλος)
----------------------------------------

Ο χρηματιστής που ονομάζεται και χρηματιστηριακός σύμβουλος είναι το άτομο το οποίο μπορεί να κάνει και συναλλαγές για λογαριασμό της εταιρίας και να δίνει συμβουλές προς τους πελάτες αλλά και να δέχεται και να διαβιβάζει εντολές για χρηματοπιστωτικά μέσα. Ο χρηματιστής συζητάει με τους πελάτες του και τους προτείνει κάποια πράγματα. Μετά ο επενδυτής του δίνει την εντολή και ο χρηματιστής την διαβιβάζει στον εκτελεστή των εντολών. Ο χρηματιστής δίνει συμβουλές για την αγορά μετοχών ή άλλων μέσων.Ακόμη ένας χρηματιστής μπορεί, εάν έχει άδεια, να συναλλάσσεται και για την εταιρία του μέσω του λογαριασμού της. Συνήθως όμως δεν υπάρχουν πολλοί χρηματιστηριακοί σύμβουλοι που διαχειρίζονται χρήματα της εταιρίας.

Νέος Χρηματιστής (Junior Broker)
--------------------------------

Αυτός είναι ο βοηθός του χρηματιστή που έχει τελειώσει τις όποιες σπουδές του και τώρα κάνει τα απαραίτητα βήματα ώστε να πάρει άδεια ασκήσεως επαγγέλματος χρηματιστή και δουλεύει ως βοηθός του χρηματιστή. Συνήθως αυτοί παίρνουν τηλέφωνα που δεν έχουν συμβουλές αλλά και βοηθούν τον χρηματιστή να δίνει κάποιες συμβουλές αλλά και να διαμορφώσει ένα πεδίο για την τρέχουσα μέρα (πριν ανοίξει το χρηματιστήριο) αλλά και για την επόμενη μέρα (μετά το πέρας της συνεδρίασης).